CELEX: 32003D0542
Language: mt
Date: 2003-07-17 00:00:00
Title: Id-Deċiżjoni tal-Kummissjoni tas-17 ta' Lulju 2003 li temenda d-Deċiżjoni 2000/96/KE rigward l-operat tan-networks ta' sorveljanza ddedikata (innotifkata fid-dokument numru C(2003) 2522)(Test b'rilevanza għaż-ŻEE)

Avviż Legali Importanti

|

32003D0542

Official Journal L 185 , 24/07/2003 P. 0055 - 0058

		Id-Deċiżjoni tal-Kummissjonitas-17 ta' Lulju 2003li temenda d-Deċiżjoni 2000/96/KE rigward l-operat tan-networks ta' sorveljanza ddedikata(innotifkata fid-dokument numru C(2003) 2522)(Test b'rilevanza għaż-ŻEE)(2003/542/KE)IL-KUMMISJONI TAL-KOMUNITAJIET EWRPOPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Deċiżjoni Nru 2119/98/KE tal-Parlament Ewropew u tal-Kunsill ta' l-24 ta' Settembru 1998 dwar l-istabbiliment ta' network għas-sorveljanza epidemjoloġika u kontroll ta' mard li jinxtered fil-Komunità [1], u b'mod partikolari l-Artikolu 3(a), (b), (ċ) u (d) tagħha,Billi:(2) Id-Deċiżjoni tal-Kummissjoni 2000/96/KE tat-22 ta' Diċembru 1999 dwar il-mard li jittieħed li jrid jiġi kopert b'mod progressiv min-network Komunitarju taħt id-Deċiżjoni Nru 2119/98/KE tal-Parlament Ewropew u tal-Kunsill [2], telenka ċertu mard li jittieħed u kwistjonijiet speċjali tas-saħħa li jridu jiġu koperti b'mod progressiv b'sorveljanza epidemjoloġika.(2) Huwa meħtieġ li jiġu speċifikati dak il-mard li jittieħed u l-kwistjonijiet speċjali tas-saħħa li għalihom diġà tqiegħdu fil-post networks ta' sorveljanza ddedikata sabiex tiġi żgurata l-ħidma effettiva ta' dawn in-networks u li l-istrutturi/awtoritajiet innominati ikunu konxji mir-responsabbiltajiet tagħhom.(3) Kull wieħed mill-Istati Membri għandu jinnomina punti tal-kuntatt, li jistgħu jkunu istituzzjonijiet, servizzi, dipartimenti jew korpi oħra, sabiex jiżgura illi n-network Komunitarju jiġi mgħarraf b'mod regolari u mingħajr dewmien bil-grajjiet, l-informazzjoni, l-istatistika u t-tagħrif li jirrigwardaw il-mard li jittieħed u l-kwistjonijiet speċjali tas-saħħa koperti min-networks ta' sorveljanza ddedikata. Wieħed minn dawn il-punti tal-kuntatt jew korp ieħor approprjat għandhom jaġixxu bħala struttura ta' kordinament.(4) Il-proċeduri tal-ħidma tan-network ta' sorveljanza ddedikata għandhom jiġu kkomunikati lin-network Komunitarju sabiex jittejbu l-paragunabbiltà u l-kompatibbiltà ta' l-informazzjoni.(5) Il-miżuri pprovvduti f'din id-Deċiżjoni huma skond l-opinjoni tal-Kumitat stabbilit bl-Artikolu 7 tad-Deċiżjoni Nru 2119/98/KE,ADOTTAT DIN ID-DEĊIŻJONI:L-Artikolu 1Id-Deċiżjoni 2000/96/KE hija emendata kif ġej:1. Fl-Artikolu 4, it-test preżenti jsir il-paragrafu 1 u għandu jiżdied il-paragrafu 2 li ġej:"2. Il-mard li jittieħed u l-kwistjonijiet speċjali tas-saħħa li għalihom ġiet imqiegħda fil-post in-network ta' sorveljanza ddedikata huma mmarkati b'asterisk (*) fl-Anness I.L-Istati Membri għandhom jispeċifikaw, permezz ta' l-istrutturi u/jew l-awtoritajiet innominati tagħhom, punt tal-kuntatt għal kull network ta' sorveljanza ddedikata, iddelegata sabiex ikun ir-rappreżentant nazzjonali tagħhom sabiex jipprovdu l-informazzjoni u t-tagħrif skond l-Artikoli 3 u 4 tad-Deċiżjoni Nru 2119/98/KE.Kull wieħed min-networks ta' sorveljanza ddedikata jrid tiġbor l-informazzjoni u t-tagħrif rilevanti tas-sorveljanza, irid jiżgura l-kordinament ġewwa l-istruttura, u jrid jikkomunikahom mingħajr dewmien lin-network Komunitarju.In-network ta' sorveljanza ddedikata jrid ukoll jipprovdi lin-network Komunitarju l-proċeduri tiegħu tal-ħidma, filwaqt li jindirizza għall-inqas is-suġġetti fl-Anness III."2. L-Annessi mad-Deċiżjoni 2000/96/KE huma emendati kif previst fl-Anness ma’ din id-Deċiżjoni.L-Artikolu 2Din id-Deċiżjoni hija indirizzata lill-Istati Membri.Magħmula fi Brussel, fis-17 ta' Lulju 2003.Għall-KummissjoniDavid ByrneMembru tal-Kummissjoni[1] ĠU L 268, tat-3.10.1998, p. 1.[2] ĠU L 28, tat-3.2.2000, p. 50.--------------------------------------------------L-ANNESSL-Annessi mad-Deċiżjoni Nru 2000/96/KE huma emendati kif ġej:1. L-Anness I huwa mibdul b'dan li ġej:"L-ANNESS I1. IL-MARD LI JITTIEĦED U L-KWISTJONIJIET SPEĊJALI TAS-SAĦĦA KOPERTI BIN-NETWORK KOMUNITARJU KIF RIFERIT FL-ARTIKOLU 11.1. Rigward il-mard li jittieħed u l-kwistjonijiet speċjali tas-saħħa elenkati f’dan l-Anness, is-sorveljanza epidemjoloġika ġewwa n-network Komunitarju trid titwettaq bil-ġbir u l-analiżi standardizzati ta’ l-informazzjoni b’mod li jrid jiġi stabbilit għal kull marda li tittieħed u kwistjoni speċjali tas-saħħa meta jitqiegħdu f’posthom in-networks ta’ sorveljanza ddedikata.2. IL-MARD2.1. Il-mard li jista’ jiġi pprevenut bit-tilqimId-DifteriteL-infezzjonijiet bil-grupp Haemophilus ta’ l-influwenza B [1]L-Influwenza [2]Il-Ħożba [3]Il-GattoneIs-Sogħla konvulsiva [4]Il-PoljomjeliteIl-Ħożba ĠermaniżaIl-ĠidriIt-Tetanu2.2. Il-Mard trasmess sesswalmentL-Infezzjonijiet tal-KlamidjaL-nfezzjonijiet tal-GonokokkusL-Infezzjoni tal-HIV [5]Is-Sifili2.3. L-Epatite viraliL-Epatite AL-Epatite BL-Epatite C2.4. Il-mard miġrur mill-ikel u mill-ilma u l-mard ta’ oriġini ambjentaliL-AntraċeIl-BotuliżmuIl-KampilobatterjosiIl-KriptosporidjosiIl-ĠardjasiL-Infezzjoni bl-E. coli Enteroemorraġika [6]Il-LeptospirosiIl-ListerjosiIs-Salmonellosi [7]Ix-XiġellosiIt-TossoplasmosiIt-TrikinosiIl-Jersinosi2.5. Mard ieħor2.5.1. Il-mard trasmess minn aġenti mhux konvenzjonaliL-enċefalopatiji sponġiformi trasmissibbli, il-marda varjanti ta’ Creutzfeld-Jakob [8]2.5.2. Il-mard miġrur mill-arjaIl-Leġjonellosi [9]Il-Marda tal-Meninġikokkus [10]L-Infezzjonijiet PnewmokoċċiIt-Tuberkulosi [11]2.5.3. Iż-Żoonosijiet (għajr dawk elenkati fit-2.4)Il-BruċellosiL-EkinokokkosiIr-RabbjaId-Deni-QIt-Tularemja2.5.4. Mard serju importatIl-KoleraIl-MalarjaIl-PestaIt-tipi ta’ deni virali emorraġiku [12]3. KWISTJONIJIET SPEĊJALI TAS-SAĦĦA3.1. L-Infezzjonijiet nosokomjali3.2. Ir-reżistenza antimikrobjali [13]"2. Jiżdied l-Anness III li ġej:"L-ANNESS IIIIS-SUĠĠETTI LI JRIDU JIĠU INDIRIZZATI MILL-PROĊEDURI TAL-ĦIDMA TAN-NETWORKS TA' SORVELJANZA DDEDIKATA LI JRIDU JIĠU SSOTTOMESSI LIN-NETWORK KOMUNITARJU KIF RIFERIT FL-ARTIKOLU 4.21. Il-kordinament ta' l-istruttura u l-proċess tal-għemil tad-deċiżjonijiet.2. L-amministrazzjoni u s-sorveljanza tal-ġestjoni tal-proġett.3. Id-definizzjonijiet tal-każijiet, in-natura, u t-tip ta' informazzjoni li trid tinġbar.4. Il-ġestjoni u l-protezzjoni ta' l-informazzjoni, inklużi l-aċċess għall-informazzjoni u l-kunfidenzjalità tagħha.5. Il-manjieri li fihom l-informazzjoni tiġi magħmula paragunabbli u kompatibbli (il-ħtiġiet tal-kwalità u l-validazzjoni ta' l-informazzjoni).6. Il-mezzi tekniċi approprjati u l-proċeduri li bihom l-informazzjoni trid tiġi mxerrda u analizzata fil-livell Komunitarju (it-tixrid u r-rappurtaġġ ta' l-informazzjoni).7. L-azzjoni proposta tas-saħħa pubblika, il-proċeduri għall-kontroll ta' l-infezzjonijiet, u l-proċeduri tal-laboratorju."[1] Dak il-mard li jittieħed u l-kwistjonijiet speċjali tas-saħħa li għalihom ġiet imqiegħda fil-post network ta’ sorveljanza ddedikata huma mmarkati b’asterisk[2] Dak il-mard li jittieħed u l-kwistjonijiet speċjali tas-saħħa li għalihom ġiet imqiegħda fil-post network ta’ sorveljanza ddedikata huma mmarkati b’asterisk[3] Dak il-mard li jittieħed u l-kwistjonijiet speċjali tas-saħħa li għalihom ġiet imqiegħda fil-post network ta’ sorveljanza ddedikata huma mmarkati b’asterisk.[4] Dak il-mard li jittieħed u l-kwistjonijiet speċjali tas-saħħa li għalihom ġiet imqiegħda fil-post network ta’ sorveljanza ddedikata huma mmarkati b’asterisk.[5] Dak il-mard li jittieħed u l-kwistjonijiet speċjali tas-saħħa li għalihom ġiet imqiegħda fil-post network ta’ sorveljanza ddedikata huma mmarkati b’asterisk.[6] Dak il-mard li jittieħed u l-kwistjonijiet speċjali tas-saħħa li għalihom ġiet imqiegħda fil-post network ta’ sorveljanza ddedikata huma mmarkati b’asterisk.[7] Dak il-mard li jittieħed u l-kwistjonijiet speċjali tas-saħħa li għalihom ġiet imqiegħda fil-post network ta’ sorveljanza ddedikata huma mmarkati b’asterisk.[8] Dak il-mard li jittieħed u l-kwistjonijiet speċjali tas-saħħa li għalihom ġiet imqiegħda fil-post network ta’ sorveljanza ddedikata huma mmarkati b’asterisk.[9] Dak il-mard li jittieħed u l-kwistjonijiet speċjali tas-saħħa li għalihom ġiet imqiegħda fil-post network ta’ sorveljanza ddedikata huma mmarkati b’asterisk.[10] Dak il-mard li jittieħed u l-kwistjonijiet speċjali tas-saħħa li għalihom ġiet imqiegħda fil-post network ta’ sorveljanza ddedikata huma mmarkati b’asterisk.[11] Dak il-mard li jittieħed u l-kwistjonijiet speċjali tas-saħħa li għalihom ġiet imqiegħda fil-post network ta’ sorveljanza ddedikata huma mmarkati b’asterisk.[12] Dak il-mard li jittieħed u l-kwistjonijiet speċjali tas-saħħa li għalihom ġiet imqiegħda fil-post network ta’ sorveljanza ddedikata huma mmarkati b’asterisk.[13] Dak il-mard li jittieħed u l-kwistjonijiet speċjali tas-saħħa li għalihom ġiet imqiegħda fil-post network ta’ sorveljanza ddedikata huma mmarkati b’asterisk.--------------------------------------------------